POGONIA. 
127 
gustatum excavatum inter auriculas parum prominens, obtusum, margine incrassatum. 
Ovarium clavatum, trigonum, non tortum, cristis sex angustis. Capsula elongato-ellipsoidea, 
argute costata, perigonio marcescente terminata. 
II. Nervilia. Folia serotina, solitaria. 
3. POGONIA PUNCTATA. 
P. folio subrotundo-cordato sinuato septemnervio glabro; scapo unifloro; labello 
subtrilobo, lobis lateralibus nanis acutis, intermedio ovato-oblongo acuto undulato 
subcristato glabro. Bl. Mus. Bot. I. 52. n». 65. 
Habit. In sylvis humidis ad radices montis Pangeranghu rarissime reperitur, ubi div. Kuhl plantam hanc pusillam in Java 
florentem, ego tantum sterilem vidi. Proxime accedit ad P. Julianam, Wall., cujus tamen lobuli laterales labelli rotun¬ 
dati, et intermedius subrhomboideus basi pilosus. Alia nova Species huic affinis e Borneo australi, cujus nihil praeter 
scapum florigerum cognovi, est P. dilatata, cujus analysis in Tai. 10. Mg. 4 e specimine sicco facta est. Character 
specificus hic fere est: P. dilatata: scapo unifloro; labelli trilobi lobo medio majore obovato-spathulato obtusissimo venoso 
imberbi, lobis lateralibus obtusis. — Florem anthesi in scapo nutantem esse, satis probabile. Nervus e basi labelli in 
axe assurgens in lobo medio majore dividitur in ramulos s. venulas magis teneras, e quibus ramuli primarii papillis 
minutissimis conspersi. 
Descr. Folium e caudice brevi terrae immerso basi in tuber parvum pallidum incrassato assur¬ 
gens, solitarium, longissime petiolatum, lj—2 poli, diametro, subrotundo-cordatum, un- 
dulato-sinuatum, palmatinervium, nervis septem venulis plurimis teneris pinnatis, mem¬ 
branaceum, glabrum, supra obscure viride, subtus glaucescens. Petiolus (s. potius caudex 
epigaeus petiolaceus) tribus poli, longior, pennam gallinaceam crassus, teres, supra basin 
squamula fuscescente vaginatus. Scapus petiolum longitudine adaequans, oblique assurgens, 
spathis quaternis quinisve alternis tubulosis sursum accrescentibus ore hic acuminatis mem¬ 
branaceis pallidis purpureo-punctatis vaginatus, uniflorus. Flos e spatha extima suprapolli- 
cari pendulus, ad pedunculum brevem filiformem tortum bractea angusto-lineari praeditus, 
circiter poli, longus, albo-flavieans, purpureo-punctatus. Perigonii subclausi phylla longitu- 
dinaliter approximata, nempe uno fere ordine disposita, acuminata, concava; dorsale sublon- 
gius. Labellum oblongum, concavum, gynostemio parallelum, idque lobis brevibus lateralibus 
acutis amplectens; lobo medio dilatato-oblongo, acuto, undulato, subcristato, convexo, mem¬ 
branaceo , pallide violaceo, purpurascenti-punctato. Gynostemium labello fere dimidio brevius, 
rectum, cylindraceum, apice ad dorsum inflatum et hic processu brevi marginali acuto dorso 
antherae annexo terminatum, qui post lapsum antlierae in cavitate androclinii inflectitur. An- 
thera opercularis, depressa, antice truncata, postice emarginata, infra binis loculamentis 
distinctis membranaceis longitudine dehiscentibus. Pollinia 2, approximata, fusiformia, hinc 
sulco longitudinali inscripta, transverse striata, tela penicillorum plurimorum secundario¬ 
rum pulvere albo copiosissimo aspersorum latere interiori connexorum elasticorum contexta. 
Stigma sub rostello acute prominente excavatum, ovali-subrotundum. Ovarium rectum, tur¬ 
binatum , sulcatum. 
4. POGONIA CRISPATA. 
P. folio subrotundo-cordato sinuato multinervio supra pilosiusculo; scapo unifloro; 
labello indiviso intus villosiusculo, limbo rotundato undulalo-crispo. Bl. Mus. Bot. I. 
32. 66. 
Habit. In montanis provinciae javanicae Bantam prope Batu-auwel a divo Van Hasselt reperta, mense Octobri florens. 
Propter labellum indivisum haud procul dubio herbae illi minus cognitae affinis, quae a Du Petit-Thouars Arethusa 
simplex nuncupata profecto et ipsa ad Genus Bogoniam est referenda. In Herbario ejus, quod in Museo Parisiensi ser¬ 
vatur, herbam illam, in Tab. nostra 59. Fig. A, B depictam, vidi, quae plantula foliifera videtur esse Arethusae ejus 
I. 34 
